NATO jangovar kemalari Suriyaga yaqin bordi

NATO Ikkinchi doimiy harbiy-dengiz guruhining jangovar kemalari Sharqiy O‘rtayer dengizi atrofidagi hududda patrullik qilmoqda, deb yozadi “Kommersant”.

Monitoring ma’lumotlariga ko‘ra, Suriyaga bevosita yaqin hududda Niderlandiya harbiy-dengiz kuchlarining De Ruyter, Kanada HDKning Ville de Quebec va Gretsiya HDKning Elli fregatlari (harbiy kemalari) turibdi.
O‘rtayer dengizi havzasida AQShning Carney, Ross va Winston S. Churchill esminetslari, USS Mount Whitney flagman kemasi va Los Angeles sinfidagi kamida uchta atom suv osti kemalari ham bor. 13-sentabr kuni AQShning to‘rtinchi esminetsi — Tomahawk raketalari ortilgan USS Bulkeley kirgani xabar berilgan edi.